ابو طیب بن غلبون

حلب    link=https://ur.wikipedia.org/wiki/d:Q107975743#P19|baseline|13x13px|ویکی ڈیٹا پر  (P19) کی خاصیت میں تبدیلی کریںوفاتسنہ 999ء  (77–78 سال)   link=https://ur.wikipedia.org/wiki/d:Q107975743#P570|baseline|13x13px|ویکی ڈیٹا پر  (P570) کی خاصیت میں تبدیلی کریں
قاہرہ     link=https://ur.wikipedia.org/wiki/d:Q107975743#P20|baseline|13x13px|ویکی ڈیٹا پر  (P20) کی خاصیت میں تبدیلی کریںوجہ وفاتطبعی موتشہریتخلافت عباسیہمذہباسلامفرقہاہل سنتاولادابو حسن بن غلبون    link=https://ur.wikipedia.org/wiki/d:Q107975743#P40|baseline|13x13px|ویکی ڈیٹا پر  (P40) کی خاصیت میں تبدیلی کریںعملی زندگیابن حجر دی رائےثقہذہبی دی رائےثقہاستادالسوسی ، حسن حصائریپیشہمحدثشعبۂ عملروایت حدیث
ابو طیب بن غلبون (ڄم: 921ء— وفات: 999ء) ہک نامور مسلمان عالم، قاری قرآن، محدث تے شافعی فقیہ ہن۔ انہاں دا ناں ابو طیب عبد المنعم بن عبید اللہ بن غلبون بن مبارک ہئی تے اوہ حلب (شام) وچ ڄمیے ہن، بعد وچ مصر منتقل تھی ڳئے تے اوتھاں  علم دی خدمت کیتی۔ انہاں کوں قراءت دے علم وچ مہارت دی وجہ نال خاص شہرت ملی تے انہاں دیاں تصانیف نے اسلامی علوم وچ وݙا کردار ادا کیتا۔

 جیوݨ تے تعلیم 
ابو طیب بن غلبون دا ڄم 12 رجب 309 ہجری (921ء)کوں حلب وچ تھیا۔ انہاں نے ابتدائی تعلیم اپݨے وطن وچ حاصل کیتی تے بعد وچ مصر ہجرت کر ڳئے۔ علم دی تلاش وچ انہاں نے ابراہیم بن عبد الرزاق، محمد بن جعفر فریابی تے ابن خالویہورڳیے مشہور اساتذہ کنوں قراءت تے حدیث دا علم سکھیا ۔ انہاں دے ٻئے شیخیں وچ السوسی تے حسن حصائری شامل ہن، جنہاں توں انہاں نے حدیث دی روایات سݨیاں ۔

 علمی خدمات تے تصانیف 
ابو طیب بن غلبون دی سب توں مشہور کتاب "الإرشاد في معرفة مذاهب القرّاء السّبعة" ہے، جیہڑی قراءتِ سبعہ دے اصولاں تے مبنی ہئی۔ ایہ کتاب بعد وچ آوݨ آلے علما، جیویں ابن جزری دی "النشر فی القراءات العشر" دا بنیادی ماخذ بݨی ۔ انہاں دی ہک ٻئی اہم تصنیف "الاستكمال لبيان مذاهب القراء السبعة فی التفخيم و الامالة" وی ہے، جیہڑی خطی شکل وچ مختلف کتب خانے وچ محفوظ ہے ۔

 تلامذہ تے علمی اثر 
انہاں دے شاگرداں وچ انہاں دے پترابو الحسن طاہر بن غلبون(جیہڑے بعد وچ قراءت دے امام تھئے)، مکی بن ابی طالب قیسی، ابو عمر طلمنکی تے ابن عبد البر ورڳے نامور علما شامل ہن ۔ ابو طیب بن غلبون دی تعلیمات نے مصر تے شام دے علمی مراکز کوں گٻہوں متاثر کیتا تے انہاں دے شاگرداں نے قراءت دے علم کوں پھیلاوݨ وچ کلیدی کردار ادا کیتا۔

 ثناء العلماء 
مشہور مورخ الذہبی انہاں کوں "ثقہ، محقق تے قابل اعتماد"قرار ݙیندے ہن ۔ ابن جزری دے مطابق، ابو طیب بن غلبون "ماہر، عظیم محدث تے دین دار" ہن ۔ ابو عمرو دانی نے انہاں دی تعریف وچ لکھیا ہے کہ اوہ "حافظ قرآن، پاکدامن تے علم دے بحر"ہن ۔

 وفات تے ورثہ 
ابو طیب بن غلبون دا انتقال 7 جمادی الاول 389 ہجری (999ء)کوں مصر دے شہر قاہرہ وچ تھیا تے انہاں کوں القرافہ دے مقبرے وچ دفن کیتا ڳیا ۔ انہاں دی علمی خدمات دا اثر اڄ وی قرآن دے علوم وچ نظر آندے، خاص طور تے قراءت دے میدان وچ انہاں دی کاوشاں کوں بین الاقوامی سطح تے سراہا ویندا پئے۔

 حوالہ